**Táborfalva Nagyközség Önkormányzata Képviselő-testületének 8/2023. (V. 31.) önkormányzati rendelete**

**Az önkormányzat 2023.évi költségvetéséről szóló 2/2023.(II.22.) önkormányzati rendelet módosításáról**

Táborfalva Nagyközség Önkormányzat Képviselő-testülete Magyarország Alaptörvényének 32. cikke (1) bek. f) pontjában meghatározott feladatkörében eljárva, az Alaptörvény 32. cikk (2) bekezdésében meghatározott eredeti jogalkotói hatáskörében, az államháztartásról szóló 2011. évi CXCV. törvény 23. § (1) bekezdésében kapott felhatalmazás alapján, Táborfalva Nagyközség Önkormányzat Képviselő-testülete Pénzügyi és Ügyrendi Bizottságának véleményének kikérésével Táborfalva Nagyközség Önkormányzat 2023. évi költségvetéséről szóló 2/2023.(II.22.) önkormányzati rendeletet az alábbiak szerint módosítja.

**1. §**

Az önkormányzat 2023.évi költségvetéséről szóló 2/2023. (II. 22.) önkormányzati rendelet 2. § (1) bekezdés a) és b) pontja helyébe a következő rendelkezések lépnek:

*[Táborfalva Nagyközség Önkormányzat Képviselő-testülete (a továbbiakban: Képviselő-testület) az önkormányzat és költségvetési szervei 2023. évi költségvetésének]*

„*a)* bevételi fő összegét 1 193 690 199 forintban;

*b)* kiadási fő összegét 1 193 690 199 forintban határozza meg.”

**2. §**

Az önkormányzat 2023.évi költségvetéséről szóló 2/2023. (II. 22.) önkormányzati rendelet 3. § (7) bekezdése helyébe a következő rendelkezés lép:

„(7) Az önkormányzat a kiadások között 69 699 165 Ft tartalékot állapít meg.”

**3. §**

(1) Az önkormányzat 2023.évi költségvetéséről szóló 2/2023. (II. 22.) önkormányzati rendelet 5. § (1) bekezdés a) és b) pontja helyébe a következő rendelkezések lépnek:

*(A Képviselő-testület az Önkormányzat 2023. évi költségvetésének)*

„*a)* bevételi fő összegét 886 733 589 forintban

*b)* kiadási fő összegét 886 733 589 forintban állapítja meg.”

(2) Az önkormányzat 2023.évi költségvetéséről szóló 2/2023. (II. 22.) önkormányzati rendelet 5. § (2) bekezdés a) és b) pontja helyébe a következő rendelkezések lépnek:

*(A Képviselő-testület a Polgármesteri Hivatal 2023. évi költségvetésének)*

„*a)* bevételi fő összegét 103 387 119 forintban

*b)* kiadási fő összegét 103 387 119 forintban állapítja meg.”

(3) Az önkormányzat 2023.évi költségvetéséről szóló 2/2023. (II. 22.) önkormányzati rendelet 5. § (3) bekezdés a) és b) pontja helyébe a következő rendelkezések lépnek:

*(A Képviselő-testület a Napraforgó Óvoda és Bölcsőde 2023. évi költségvetésének)*

„*a)* bevételi fő összegét 203 569 491 forintban

*b)* kiadási fő összegét 203 569 491 forintban állapítja meg.”

**4. §**

Az önkormányzat 2023.évi költségvetéséről szóló 2/2023. (II. 22.) önkormányzati rendelet 1. melléklete helyébe az 1. melléklet lép.

**5. §**

Ez a rendelet 2023. június 1-jén lép hatályba, és 2023. június 2-án hatályát veszti.

Táborfalva,2023. 05. 22.

Nagy Andrásné Kundra Erika

polgármester jegyző

*1. melléklet a 8/2023. (V. 31.) önkormányzati rendelethez*

„*1. melléklet a 2/2023. (II. 22.) önkormányzati rendelethez*

(A melléklet szövegét a(z) 2023.évi költségvetés I.sz.módosítás.pdf elnevezésű fájl tartalmazza.)”

Végső előterjesztői indokolás

A jogalkotásról szóló 2010. évi CXXX. törvény (továbbiakban: Jat.) 18. § (1) bekezdése szerint a jogszabály tervezetéhez a jogszabály előkészítője indokolást csatol, amelyben bemutatja azokat a társadalmi, gazdasági, szakmai okokat és célokat, amelyek a javasolt szabályozást szükségessé teszik, továbbá ismerteti a jogi szabályozás várható hatásait, és az álláspontját az indokolás közzétételéről. A Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 111.§ (2) bekezdése alapján a helyi önkormányzat gazdálkodásának alapja az éves költségvetése. Az államháztartásról szóló 2011. évi CXCV. törvény 34. § (1) bekezdése szerint a helyi önkormányzat költségvetési rendeletében megjelenő bevételek és kiadások módosításáról, a kiadási előirányzatok közötti átcsoportosításról a 34. § (2) és (3) bekezdésben meghatározott kivétellel a képviselő-testület dönt. A rendelet módosítása során figyelembe lett véve a képviselő-testület által hozott határozatok, valamint a központi előirányzat módosítások.